De tre Navy SEALs, der var sammen med drengene, sørgede for, at de blev holdt beskæftigede med spil, mens de ventede på, at en redningsaktion kom i gang. Vi blev lidt ligesom en familie, der spiste og sov sammen, fortalte en af drengene, og en anden sagde, at de ligesom blev hans fædre. På spørgsmålet om, hvem der skulle reddes ud først, svarede de, at de talte med [[Doktor|Dr.]] Harris om det – Dr. Richard Harris er en [[Australien|australsk]] huledykker og [[narkoselæge]], som dykkede ind til de indespærrede, umiddelbart før evakueringen begyndte<ref name="20180709-DailyMail" /> (se afsnittet ''Forberedelser til redningsaktionen'') – alle var okay. De ville ikke ud, de ville gerne være sammen med Navy SEAL dykkerne. På spørgsmålet, om de kunne tænke sig at blive Navy SEAL soldater, rakte flere hånden op. På spørgsmålet om drengene ville besøge grotten igen, svarede Ek, at personligt ville han ikke, det samme sagde en af drengene. Drengene kaldte redningsaktionen for "et mirakel".<ref name="20180718-eb" /><ref name="20180718-BkkP" />
Historie